### Príloha č. 2 Usmernenia č. 1 k výzve **OPLZ-PO1/2019/DOP/1.3.1-01**

### Príloha č. 4 výzvy

### ZOZNAM OPRÁVNENÝCH A NEOPRÁVNENÝCH VÝDAVKOV

### OPRÁVNENÉ A NEOPRÁVNENÉ VÝDAVKY ŽIADATEĽA

### Oprávnené skupiny výdavkov

**52 - Osobné výdavky**

*521 - Mzdové výdavky[[1]](#footnote-1) (vrátane odmien za prácu vykonávanú mimo pracovného pomeru, platov, povinných odvodov za zamestnávateľa a iných zákonných náhrad)*

*352 - Poskytnutie dotácií, príspevkov voči tretím osobám[[2]](#footnote-2)*

*910 - Jednotkové výdavky*

*903 - Paušálna sadzba na nepriame výdavky projektu ( nariadenie 1303/2013, čl. 68 písm. b)*

***930*** *- Rezerva na nepredvídané výdavky*

### Detailný popis oprávnených a neoprávnených výdavkov

### Oprávnené výdavky

### Priame výdavky

**Priame výdavky** sú výdavky na uskutočnenie činností preukázateľne priamo súvisiacich s konkrétnou činnosťou. Tieto výdavky zahŕňajú priame bežné výdavky (napr. mzdy, cestovné výdavky a režijné výdavky, ktoré sú priradené iba danému druhu výkonu a ktorých podiel na jednotku rovnakého druhu výkonu možno zistiť pomocou jednoduchého delenia) a kapitálové výdavky. Priamymi výdavkami sa nefinancujú podporné aktivity projektu.

1. **Personálne výdavky interné - koordinačné činnosti[[3]](#footnote-3) -** výdavky vzniknuté na základe pracovnoprávnych vzťahov alebo obdobných vzťahov (napr. zákonník práce, zákon o štátnej službe,...)[[4]](#footnote-4)
2. **Personálne výdavky interné – odborné činnosti -** výdavky vzniknuté na základe pracovnoprávnych vzťahov alebo obdobných vzťahov (napr. zákonník práce, zákon o štátnej službe,...) v prípade stáži pôjde o refundáciu mzdy pedagogického a odborného zamestnanca školy alebo školského zariadenia, v ktorom študent prax vykonáva; v prípade tvorby metodických materiálov budú ich tvorcovia zamestnaní u prijímateľa na pracovnú zmluvu (napr. čiastočný úväzok)
3. **Paušálna sadzba** na **nepriame výdavky vo výške 15 % oprávnených priamych nákladov na zamestnancov** (všeobecné nariadenie, čl. 68 písm. b)**.** Priamymi personálnymi výdavkami sú interné personálne výdavky (t. j. ekon. klasifikácia 610620 – pracovný pomer; ekon. klasifikácia 637027 – dohody zamestnancov mimo pracovného pomeru a   k nim súvisiace/prislúchajúce odvody – ekon. klasifikácia 610620 resp. zo skupiny výdavkov 521 a zo skupiny výdavkov 352)[[5]](#footnote-5). Podľa dokumentu „Usmernenia týkajúce sa zjednodušených možností vykazovania nákladov: EŠIF“ dávky alebo výplaty vyplatené v prospech účastníkov projektu(ov) v rámci ESF sa nepovažujú za priame náklady(výdavky) na zamestnancov; do základne pre výpočet paušálnej sadzby nie je možné zahrnúť štandardnú stupnicu jednotkových nákladov uvedenú nižšie v bode č. 4.
4. **štandardná stupnica jednotkových nákladov - prax študentov učiteľských fakúlt – prax budúcich učiteľov** - hodina priameho rozboru jednotky priamej vyučovacej činnosti (vyučovacia hodina v škole) alebo priamej výchovnej činnosti (školské zariadenie) študenta cvičným učiteľom – týka sa projektov obsahujúcich pedagogické praxe – bližšie informácie sú uvedené v prílohe č. 6.
5. **Riziková prirážka** rozpočtovaná vo výške do 5% oprávnených výdavkov (priamych a nepriamych výdavkov projektu)[[6]](#footnote-6);

**Časová oprávnenosť výdavkov:**

### Za oprávnené výdavky sa považujú výdavky, ktoré vznikli po nadobudnutí účinnosti zmluvy o poskytnutí NFP.

### Neoprávnené výdavky

### Všetky výdavky, ktoré nie sú uvedené v zozname oprávnených výdavkov

1. Relevantné zložky mzdy vrátane pohyblivých zložiek (napr. osobné príplatky). [↑](#footnote-ref-1)
2. refundácia mzdy pedagogického a odborného zamestnanca školy alebo školského zariadenia, v ktorom študent prax vykonáva [↑](#footnote-ref-2)
3. ide o pracovné činnosti uvedené v prílohe č.1a rozpočet v časti 3 „Koordinácia projektu“, 3.1 „Personálne výdavky interné - koordinačné činnosti [↑](#footnote-ref-3)
4. Tieto výdavky nesmú tvoriť podstatnú časť rozpočtu; musia byť primerané rozsahu, obsahu a náročnosti projektu [↑](#footnote-ref-4)
5. Podľa dokumentu „Usmernenia týkajúce sa zjednodušených možností vykazovania nákladov: EŠIF“ dávky alebo výplaty vyplatené v prospech účastníkov projektu(ov) v rámci ESF sa nepovažujú za priame náklady(výdavky) na zamestnancov [↑](#footnote-ref-5)
6. Uplatnenie využitia rezervy/rizikovej prirážky počas implementácie projektu nebude mať vplyv na výšku nepriamych výdavkov schválených v rámci konaní o ŽoNFP (t.j. výška nepriamych výdavkov sa v dôsledku použitia paušálnej sadzby nebude zvyšovať) [↑](#footnote-ref-6)